Laura Redden Searing

**Laura Redden Searing** (9 Februari 1839 - 4 Februari 1923) alikuwa mshairi na mwanahabari kiziwi wa Marekani. Kitabu chake cha kwanza cha mashairi kilichochapishwa kilikuwa  (1864). Pia aliandika kwa jina bandia la kiume Howard Glyndon. Kwa heshima yake, mji wa Glyndon, Minnesota ulianzishwa mwaka 1872 na kupewa jina hilo.

## Maisha ya awali
Laura Catherine Redden alizaliwa na Littleton John Redden na Wilhelmina Waller Redden huko Wilaya ya Somerset, Maryland.  Mnamo mwaka 1851, alipoteza uwezo wa kusikia akiwa na umri wa miaka 11 kutokana na ugonjwa wa meninjitisi ya uti wa mgongo. Mwaka 1855, alijiunga na Shule ya Viziwi ya Missouri (MSD) huko Fulton, Missouri, ambako alijifunza lugha ya alama na Alfabeti ya Mwongozo ya Marekani. Wazazi wake, waliomuunga mkono kwa dhati, walijifunza lugha ya alama ili waweze kuwasiliana naye.

## Maisha binafsi
Laura Catherine Redden alihitimu kutoka Shule ya Viziwi ya Missouri, shule ya upili, mnamo 1858. Hakuanikishwa kujiunga na chuo kikuu. Ustadi wake wa fasihi na hali ya kutoolewa ilifanya kukubalika wakati huo kwake kujiandikisha katika vyuo fulani. Hata hivyo, hakukuwa na vyuo vilivyokubali wanawake viziwi. Chuo cha Kitaifa cha Viziwi (sasa Chuo Kikuu cha Gallaudet) kilianzishwa mnamo 1864 na hakikupokea wanafunzi wa kike hadi 1881. 

Ili kuongeza elimu yake, alizuru Ulaya kuanzia 1865 hadi 1869. Akiwa huko, alisoma Kijerumani, Kifaransa, Kihispania, na Kiitalia. Alichumbiwa na Michael George Brennan mnamo 1867, lakini uchumba uliisha muda mfupi baadaye. Laura Catherine Redden alifunga ndoa na wakili Edward Whelan Searing mwaka 1876, na baadaye akaja kujulikana kwa jina la Laura Catherine Redden Searing. Walizaa mtoto mmoja, Elsa Waller Searing, mnamo Mei 4, 1880. 

Mnamo mwaka 1887, Laura na binti yake walihamia karibu na Santa Cruz, California, wakati Edward Searing alibaki New York. Waliamua kutengana na walitalikiana mwaka 1894. Laura Redden Searing alifariki mwaka 1923 na kuzikwa Colma, California.  

## Maisha ya kazi kama Howard Glyndon 
Kuanzia mwaka 1857 hadi 1858, Laura Redden alichapisha mashairi yake katika *Jarida la Harper*. Mwaka 1858, insha yake ya kwanza ilichapishwa katika *Kumbukumbu za Marekani Kuhusu Viziwi*, ikijadili mada za uziwi, lugha ya alama, na uandishi. Mwaka huohuo alihitimu shule ya Viziwi ya Missouri, alipewa nafasi ya kufundisha hapo lakini aliikataa.

Mnamo 1859, aliajiriwa na St. Louis Presbyterian kama mwandishi wa safu na mhariri msaidizi. Mwaka uliofuata, 1860, alijiunga na St. Louis Republican kama mhariri wa maoni, na hapo ndipo alipoanza kutumia jina la kalamu Howard Glyndon rasmi.

Mwaka 1861, alitumwa na St. Louis Republican kwenda Washington, D.C. kuripoti kuhusu Vita vya wenyewe kwa wenyewe vya Marekani. Pia aliandika kwa niaba ya Idara ya Kilimo ya Marekani kuhusu kilimo cha machungwa.

Akiwa mwaminifu kwa Muungano (Union), aliandika mashairi kuhusu maisha ya vitani na masuala ya binadamu katika vita. Aliandika pia barua kwa Rais Abraham Lincoln na Jenerali Ulysses S. Grant wakati wa vita.

Baada ya vita (1865–1869), alisafiri kwenda Ulaya kama mwandishi wa habari wa The New York Times. Kufikia mwaka 1870, alirudi New York na Boston, ambako alifanya kazi kama mwandishi wa kudumu katika New York Evening Mail na pia alichangia maandishi katika Galaxy, Jarida la Harper's  na Tribune.

=Marejeo=

Jamii:Wiki4Inclusion Campaign in Tanzania Phase 2
Jamii:Waliozaliwa 1839
Jamii:Waliofariki 1923
Jamii:Waandishi wa Marekani
Jamii:Washairi wa Marekani